شەفەق نیوز/ سەرچەوەیگ
ئەمنی لە گەرمیان، ئمڕوو یەکشەممە، خەوەردا لە کوشیان و زەخمداری ٧ مەدەنی وە رووداویگ
هاتوچوو لەبان ری کەلار سلێمانی.
سەرچەوەگە ئەرا
ئاژانس شەفەق نیوز وت: ژنیگ لە خەڵک شار خانەقین مرد و ٦ کەس تر زەخمدار بوین وە رووداویگ
هاتوچوو لەناوبەین دوو ماشین لەبان ری کەلار - سلێمانی.
وتیش؛ تیمەیل فریاکەفتن
قوربانیەگە وەرەو پزشک دادوەری رەوانە کردن، و زەخمدارەیلە بردنە خەسەخانە.
